La nova ordenació del sistema educatiu defineix unes necessitats i objectius que suposen adequar qualitativament i quantitativa les plantilles docents dels centres públics, atesa la nova organització curricular.
Aquesta redefinició de les plantilles de professorat ha de tenir en compte necessàriament les especialitats docents requerides per la nova formació professional específica dissenyada per la Llei orgànica 1/1990, de 3 d'octubre, d'ordenació general del sistema educatiu (LOGSE).
El Decret 67/1996, de 20 de febrer, va regular, entre altres temes, la normativa transitòria dels desplaçaments per modificacions de les plantilles docents, el desenvolupament dels requisits d'especialització i el pla de formació i capacitació per a la recol·locació del professorat.
Convé ara continuar desenvolupant la normativa referent al procediment de mobilitat del professorat de formació professional, per tal de possibilitar la plena implantació d'aquests ensenyaments adequant els efectius existents de recursos docents a les noves necessitats derivades del mapa de formació professional.
La disposició addicional 15a del Reial decret 2112/1998, de 2 d'octubre, pel qual s'adscriu el professorat dels cossos de professors d'ensenyament secundari i professors tècnics de formació professional a les especialitats pròpies de la formació professional específica, autoritza el Ministeri d'Educació i Cultura i els òrgans corresponents de les comunitats autònomes a establir criteris i procediments per a la redistribució del professorat per la implantació del segon cicle de l'educació secundària obligatòria, del batxillerat i de la formació professional, de la manera que determini cada Administració educativa.
D'altra banda, el Reial decret 777/1998, de 30 d'abril, pel qual es desenvolupen determinats aspectes de l'ordenació de la formació professional en l'àmbit del sistema educatiu, introdueix importants novetats respecte als requisits d'ocupació dels llocs de treball de la formació professional específica durant el procés d'implantació del nou sistema educatiu.
L'objectiu principal d'aquest Decret és regular el procediment per a la redistribució del professorat per l'aplicació dels nous cicles de formació professional específica, i alhora establir mesures que facilitin la mobilitat.
Amb la finalitat d'adequar els recursos docents existents a les noves exigències de la formació professional específica, aquest Decret estableix un procediment d'adscripció del professorat de formació professional als nous llocs de treball definits per l'ordenació dels cicles formatius, per aplicació de les noves especialitats dissenyades pel nou sistema.
Així mateix, regula la recol·locació del professorat de formació professional com a conseqüència de la transformació de les plantilles dels centres públics, i estableix noves preferències territorials per tal de facilitar l'adscripció del professorat desplaçat del seu lloc de treball.
De la mateixa manera, dintre d'un marc més ajustat a les noves necessitats del sistema educatiu i amb el criteri d'adequar les especialitats dels professors i la formació específica que requereix la nova formació professional, es regulen els requisits per adquirir una habilitació especial per part dels funcionaris dels cossos de professors d'ensenyament secundari i professors tècnics de formació professional.
L'esmentada habilitació permetrà flexibilitzar l'ocupació dels llocs de treball en funció de la formació específica, la titulació, l'experiència professional i la idoneïtat per impartir els continguts curriculars.
Finalment, aquest Decret inclou un pla de formació específica per acreditar l'especialització requerida pel nou sistema, per donar resposta formativa als nous requeriments de qualificació docent del professorat de formació professional i permetre la recol·locació del professorat desplaçat per la implantació dels nous ensenyaments.
En virtut d'això, amb el tràmit previ de consulta i participació amb els representants del personal al servei de les administracions públiques, amb l'informe del Consell Escolar de Catalunya, d'acord amb el dictamen de la Comissió Jurídica Assessora, a proposta de la consellera d'Ensenyament i amb la deliberació prèvia del Govern,
Adscripció del professorat de formació professional als nous llocs de treball definits per l'ordenació dels cicles formatius
Transformació dels llocs de treball dels centres públics que imparteixen formació professional específica
El Departament d'Ensenyament transformarà d'acord amb els nous requeriments de l'ordenació acadèmica dels cicles formatius, i segons la planificació escolar, les actuals plantilles docents dels centres públics que imparteixen formació professional específica, adequant-les a les exigències del nou sistema educatiu, d'acord amb les correspondències entre antigues i noves especialitats creades pel Reial decret 1635/1995, de 6 d'octubre, en funció dels nous cicles formatius.
L'esmentada transformació de llocs de treball no suposarà la disminució del nombre de places assignades a cada centre segons la plantilla vigent el curs 1999-00.
Adscripció als nous llocs de treball de formació professional específica
Una vegada definides les plantilles docents en centres públics que imparteixen formació professional específica, d'acord amb els nous currículums dels cicles formatius, els professors dels cossos de professors d'ensenyament secundari i professors tècnics de formació professional amb destinació definitiva, d'especialitats corresponents a la formació professional específica, o amb l'habilitació especial corresponent per impartir-les segons es regula en el capítol 2 d'aquest Decret, seran adscrits als nous llocs de treball dintre del seu centre o, si s'escau, fora del mateix, d'acord amb el procediment que s'estableix a continuació.
Vacants que s'oferiran en el procediment d'adscripció
En el procediment d'adscripció s'oferiran totes les vacants corresponents als llocs de treball dels cicles formatius de la formació professional específica, així com les dels llocs de treball de tecnologia de l'ESO i economia del batxillerat.
Les vacants que intervindran en l'adscripció seran les existents durant el curs 1999-00, segons les plantilles vigents aquell curs, i d'acord amb la programació de cicles formatius per al curs 2000-01.
Participants en el procediment d'adscripció
4.1 Hauran de prendre part en el procediment d'adscripció els professors amb destinació definitiva a llocs de treball d'especialitats que s'hagin transformat per l'aplicació de la formació professional específica.
Aquests professors hauran de sol·licitar llocs de treball del mateix centre, per als quals tinguin l'especialitat o el reconeixement d'habilitació especial.
El professorat afectat per desdoblament del lloc de treball haurà de sol·licitar almenys un dels llocs de treball desdoblats, corresponent al lloc de treball del seu centre, i podrà demanar, amb dret preferent, llocs de treball d'altres centres del mateix municipi o zona de desplaçament.
4.2 També podrà participar en el procediment d'adscripció el professorat del cos de professors d'ensenyament secundari desplaçat per supressió del lloc de treball que ocupava amb caràcter definitiu, independentment del fet que l'especialitat de la qual siguin titulars correspongui o no a la formació professional específica, sempre i quan reuneixi els requisits necessaris per ocupar un lloc de treball corresponent a les vacants que s'ofereixin segons allò previst a l'article 3.
4.3 El professorat adscrit a l'especialitat de dibuix pel Reial decret 1701/1991, de 29 de novembre, que tingui la titulació adient per ocupar un lloc de treball de formació professional, també podrà participar en aquest procediment.
4.4 Igualment s'obrirà la possibilitat de participació als professors que es prevegi que resultaran afectats per la modificació de la plantilla del curs 2000-01 del centre on tenen la destinació definitiva, malgrat no hagin estat desplaçats del seu lloc de treball.
Nivells preferents de col·locació
5.1 L'adscripció del professorat als llocs de treball es farà atenent successivament els tres nivells preferents de col·locació, en l'ordre següent:
1r Centre docent: en cada centre docent s'ordenaran els professors segons la seva relació amb el lloc de treball sol·licitat: primer, el professorat que sol·liciti el lloc de treball al que està adscrit amb caràcter definitiu; a continuació, els desplaçats per supressió definitiva del lloc de treball; després, els que sol·liciten un lloc de treball diferent del definitiu ocupat, i per últim el professorat a què es refereix l'article 6.4.
2n Municipi: dins el mateix municipi al que pertany el centre on s'està destinat amb caràcter definitiu.
3r Zona de desplaçament: dins la zona de desplaçament en la qual està inclòs, entre altres, el municipi on està ubicat el centre de destinació definitiva.
També es podrà sol·licitar, voluntàriament, altres zones de desplaçament.
Les zones de desplaçament seran fixades per ordre del Departament d'Ensenyament i publicades al DOGC.
5.2 Dintre de cada nivell de col·locació el professorat titular de cada especialitat tindrà prioritat per davant del que només està habilitat.
Ordre de prioritat en l'adscripció
6.1 Dintre de cada nivell preferent de col·locació l'ordre de prioritat en l'adscripció vindrà donat pel major temps de serveis efectius prestats com a funcionari de carrera del cos. En cas d'igualtat, es tindrà en compte successivament: la major antiguitat ininterrompuda amb destinació definitiva en el mateix centre com a funcionari de carrera, l'any de promoció d'ingrés al cos, estar en possessió de la condició de catedràtic i la major puntuació obtinguda en el procediment selectiu d'ingrés al cos.
6.2 Als efectes del còmput de l'antiguitat en el centre, es tindrà en compte el temps prestat en comissió de serveis, serveis especials o altres situacions administratives que no hagin suposat la pèrdua de la destinació definitiva.
6.3 Als efectes de l'adscripció, l'antiguitat dels professors amb destinació definitiva en un centre objecte de segregació, desglossament, trasllat total o parcial o qualsevol altre transformació, serà la referida al centre d'origen.
L'antiguitat dels professors, la destinació anterior dels quals hagi estat suprimida, es computarà de la mateixa manera, acumulant-se els serveis prestats amb caràcter definitiu en els centres dels quals hagi estat suprimit el seu lloc de treball.
6.4 Els professors afectats per la pèrdua provisional o definitiva del seu lloc de treball, destinats en un centre diferent del de la seva destinació definitiva, podran optar a ocupar el mateix lloc de treball que ocupen com a desplaçats o com a afectats per la supressió definitiva del seu lloc de treball, amb preferència per davant dels professors no destinats a aquell centre.
Efectes administratius de l'adscripció
L'adscripció a un lloc de treball transformat per l'aplicació d'aquest Decret, no suposa canvi de destinació, i en conseqüència els professors que resultin adscrits per aquest procés, mantindran la puntuació que els pugui correspondre per l'antiguitat prestada al centre, i la seva incorporació al lloc de treball transformat no es considerarà com a canvi de destinació als efectes de participar en futurs concursos de provisió de llocs.
L'adscripció es resoldrà en dues fases successives:
Fase d'adscripció a municipi o zona de desplaçament.
La participació en la segona fase suposarà l'obligació de demanar centres del municipi o zona de desplaçament, i totes les especialitats que el participant hagi sol·licitat a la fase d'adscripció a centre.
En cas que no es sol·licitin tots els centres del municipi, o sol·licitant-los no s'obtingui cap destinació, l'interessat serà adscrit, en ocasió de vacant, a una vacant del propi centre que no hagi estat sol·licitada i que ja ocupava amb caràcter definitiu.
Si no fos possible recuperar la mateixa destinació definitiva que ja tenia, serà adscrit de manera transitòria, al propi centre, a una vacant per a la qual tingui l'habilitació corresponent.
Aquesta adscripció transitòria podrà convertir-se en definitiva, a instància de l'interessat, sense necessitat de participar en un concurs de trasllats.
Requisit d'especialitat que hauran de posseir els participants
Per ocupar una vacant caldrà ser titular de l'especialitat corresponent, o tenir-ne el reconeixement d'habilitació especial.
10.1 Els participants forçosos hauran de sol·licitar, almenys, el lloc de treball que estan ocupant actualment, o algun dels llocs de treball en què s'hagin desdoblat.
10.2 Els desplaçats per supressió podran sol·licitar llocs de treball per als quals tinguin l'especialitat o l'habilitació.
No tindran l'obligació de sol·licitar el centre del qual hagin estat desplaçats.
10.3 Només s'adjudicaran d'ofici llocs de treball que no hagin estat sol·licitats quan, com a conseqüència de la transformació dels llocs de treball, es corresponguin amb els llocs ocupats pels participants de manera definitiva.
En el cas dels llocs de treball desdoblats en varies especialitats, es podrà adjudicar d'ofici qualsevol d'ells que no hagi estat demanat específicament.
Ara bé, en el cas dels llocs de treball desdoblats, els participants forçosos a qui s'hagi adjudicat d'ofici un lloc de treball, mantindran un dret preferent per recuperar un altre lloc de treball al mateix centre o municipi, en la participació en els futurs concursos de trasllats.
10.4 L'adscripció a municipi o zona de desplaçament no es considerarà canvi de centre als efectes de participar en futurs concursos de trasllats.
Així mateix, mantindran la puntuació que els pugui correspondre al centre anterior definitiu, a efectes de la baremació en els esmentats concursos de provisió de llocs.
Professors que restin sense adscripció
Resolta la convocatòria de l'adscripció del professorat de formació professional, els funcionaris que tenen actualment destinació definitiva i que no hagin estat adscrits a un nou lloc de treball, en funció de la seva sol·licitud, hauran de participar en les convocatòries ordinàries de provisió de llocs de treball fins obtenir una destinació definitiva amb dret preferent.
Durant els sis primers concursos, el Departament d'Ensenyament no adscriurà d'ofici als esmentats professors.
Requisits d'especialització per ocupar els llocs de treball de la formació professional específica
Habilitació especial per impartir formació professional específica
12.1 La competència docent del professorat, atesa la naturalesa de la formació requerida per a la pràctica docent, inclourà, a més de l'especialitat de la qual siguin titulars, l'habilitació especial per impartir cicles formatius en funció dels requisits de titulació, formació i qualificació professional que s'estableixen en els articles següents.
12.2 Aquesta habilitació especial permetrà impartir els continguts curriculars corresponents a una especialitat docent i ocupar un lloc de treball amb caràcter definitiu, en l'àmbit territorial de Catalunya, sens perjudici de la prioritat i obligació que per impartir els cicles formatius corresponents tenen els professors titulars de l'especialitat, els quals tindran preferència per ser adscrits a les vacants de la seva especialitat.
El reconeixement d'habilitació per a una determinada especialitat docent confereix al professor la idoneïtat per impartir els continguts curriculars corresponents a aquesta; en conseqüència no només els podrà impartir sinó que també se li podrà exigir que els imparteixi.
Requisits per adquirir l'habilitació especial
13.1 Per a adquirir el reconeixement d'habilitació especial els funcionaris dels cossos de professors d'ensenyament secundari i professors tècnics de formació professional hauran de posseir la titulació acadèmica específica i idònia per impartir els continguts curriculars corresponents a una especialitat docent, d'acord amb la taula de titulacions idònies que s'especifiquen a l'annex d'aquest Decret.
13.2 En el cas que la titulació al·legada no es correspongui amb la titulació especifica que s'exigeix, per al reconeixement de l'habilitació de l'especialitat que es sol·licita s'hauran d'acomplir les següents condicions:
a) Que l'especialitat per a la qual se sol·liciti el reconeixement d'habilitació tingui assignats uns continguts curriculars afins a l'especialitat de la qual s'és titular.
b) Que s'acrediti un mínim de 100 hores de formació específica directament relacionada amb l'especialitat per la qual es sol·licita el reconeixement d'habilitació.
c) Que s'acrediti una experiència docent mínima d'haver impartit durant dos o més cursos acadèmics continguts curriculars corresponents a l'especialitat en qüestió, o bé una experiència professional de dos anys, com a mínim, en un camp laboral relacionat amb l'especialitat corresponent.
Excepcionalment, es podrà sol·licitar el reconeixement d'habilitació per a una especialitat que tingui assignats continguts curriculars, no afins, a l'especialitat de la qual s'és titular.
En aquest supòsit s'haurà d'acreditar un mínim de 200 hores de formació específica directament relacionada amb l'especialitat per la qual es sol·licita el reconeixement d'habilitació, així com l'experiència a què es refereix l'apartat c).
Prioritats a efectes de mobilitat
En els procediments de provisió de llocs de treball, els professors que siguin titulars de l'especialitat per oposició o pel procediment d'adquisició de noves especialitats, tindran preferència per ser adscrits a les places vacants de la seva especialitat per davant dels professors que només posseeixin l'habilitació especial.
Habilitació especial dels professors dels cossos de professors d'ensenyament secundari i professors tècnics de formació professional en expectativa de destinació
Els funcionaris en expectativa de destinació que sol·licitin l'habilitació especial regulada en aquest capítol, podran ser adscrits provisionalment a un lloc de treball corresponent a l'esmentada especialització, independentment del cos o especialitat a què pertanyin.
En l'adjudicació de destinacions provisionals, els funcionaris titulars d'una especialitat obtinguda pels procediments d'ingrés al cos o d'adquisició de noves especialitats tindran preferència per obtenir una vacant de la seva especialitat per davant dels qui només posseeixin l'habilitació especial.
Pla de formació específica per al professorat de formació professional
Actuacions formatives adreçades al professorat de formació professional
Per donar resposta formativa als nous requeriments de qualificació docent del professorat de formació professional que haurà d'impartir els nous cicles formatius, el Departament d'Ensenyament programarà en el seu pla de formació permanent del professorat les següents actuacions educatives adreçades al professorat de formació professional:
a) Cursos per a l'habilitació especial per impartir a la formació professional específica.
b) Formació del professorat a l'empresa.
c) Cursos d'actualització científica, tècnica i didàctica en els continguts dels cicles formatius.
d) Cursos de català per obtenir l'habilitació prevista a la disposició transitòria 2a del Decret 67/1996, modificada pel Decret 147/1999, de 18 de maig.
Cursos per a l'habilitació especial per impartir la formació professional específica
17.1 Els cursos tindran una durada mínima de 100 hores i inclouran coneixements tecnològics i didàctics així com aspectes relacionats amb el món de l'empresa del sector corresponent.
17.2 Els cursos seran preceptius per al professorat que sol·liciti l'habilitació i que no posseeixi una titulació acadèmica específica i opcionals per al professorat que ja disposi de l'esmentada titulació.
Tindrà prioritat d'accés als esmentats cursos el professorat que no posseeixi la titulació acadèmica específica i que estigui afectat per la supressió definitiva del seu lloc de treball o per la pèrdua provisional del mateix.
Formació del professorat a l'empresa
La formació del professorat a l'empresa tindrà per finalitat permetre al professorat el contacte directe amb les empreses per conèixer alguns processos productius o de prestació de serveis i les exigències professionals de l'entorn on s'hauran d'incorporar els seus alumnes.
La formació es regularà mitjançant convocatòria pública, d'acord amb un pla de 5 anys de durada.
Cursos d'actualització científica, tècnica i didàctica en els continguts dels cicles formatius
Adreçats al professorat especialista de la mateixa família professional, aquests cursos tindran per finalitat permetre al professorat conèixer les noves temàtiques i els canvis que es donen en els nous cicles formatius d'una mateixa família professional.
—1 Es modifica l'apartat b) de l'article 18.1 del Decret 67/1996, de 20 de febrer, de la següent manera:
Menor temps de serveis efectius com a funcionari de carrera del cos al qual pertanyi cada funcionari.
Menor antiguitat ininterrompuda com a definitiu en el lloc de treball.
Any més recent d'ingrés en el cos.
No estar en possessió de la condició de catedràtic.
Menor puntuació obtinguda en el procediment selectiu d'ingrés en el cos.
"Tot això sens perjudici dels drets que corresponguin als funcionaris amb la condició de catedràtic en el supòsit que haguessin accedit a la plaça amb anterioritat a l'entrada en vigor de la LOGSE".
—2 Es modifica l'article 24.4 del Decret 67/1996, de 20 de febrer, que queda redactat de la manera següent:
"24.4 Nogensmenys, per als professors que hagin impartit, almenys durant un mínim de dos cursos acadèmics, una especialitat amb habilitació transitòria, i per tal de possibilitar la seva continuïtat en la tasca docent, s'entendrà complert el requisit d'especialitat per continuar ocupant el mateix lloc de treball que venia ocupant amb habilitació transitòria, i per tant, podran optar a ocupar-lo amb caràcter definitiu i amb preferència per davant dels professors no destinats a aquell centre".
Els professors amb destinació definitiva que posseeixin l'habilitació especial i els funcionaris en expectativa de destinació podran participar fins al curs 2004-05 en els concursos ordinaris de trasllats sol·licitant vacants corresponents a l'habilitació especial dintre de l'àmbit territorial de Catalunya, sens perjudici de la prioritat dels professors titulars de l'especialitat que hi seran destinats de manera preferent per davant dels habilitats.
502 Anàlisi i química industrial
Llicenciat en ciència i tecnologia del aliments.
503 Assessoria i processos d'imatge personal
504 Construccions civils i edificació
Enginyer tècnic en electricitat..
505 Formació i orientació laboral
Enginyer tècnic en informàtica de gestió..
508 Intervenció sociocomunitària
509 Navegació i instal·lacions marines
510 Organització i gestió comercial
511 Organització i processos de manteniment de vehicles
Enginyer tècnic en química industrial..
Enginyer tècnic en hortofruticultura i jardineria..
Enginyer tècnic en treballs d'explotació i explosius..
512 Organització i projectes de fabricació mecànica
513 Organització i projectes de sistemes energètics
Enginyer tècnic en ciments i mineral·lúrgia
514 Processos de cultiu aqüícola
515 Processos de producció agrària
517 Processos diagnòstics clínics i productes ortoprotètics
516 Processos en la indústria alimentària
519 Processos i mitjans de comunicació
522 Processos i productes d'arts gràfiques
523 Processos i productes de fusta i mobles
520 Processos i productes de tèxtil, confecció i pell
521 Processos i productes de vidre i ceràmica
525 Sistemes electròtècnics i automàtics
Cos de Professors Tècnics de Formació Professional
Tècnic especialista en estètica.
604 Fabricació i instal·lació de fusteria i mobles
Tècnic superior en producció de fusta i moble.
605 Instal·lació i manteniment d'equips tèrmics i de fluids
606 Instal·lacions electrotècniques
607 Instal·lacions i equips de criança i de cultiu
Enginyer tècnic en instal·lacions electromècaniques mineres.
610 Màquines, serveis i producció
Enginyer tècnic en treball d'explotació i explosius.
611 Mecanització i manteniment de màquines
Tècnic superior en producció per mecanitzat.
612 Oficina de projectes de construcció
613 Oficina de projectes de fabricació mecànica
614 Operacions i equips d'elaboració de productes alimentaris
616 Operacions i equips de producció agrària
Tècnic superior en processos de confecció industrial.
Llicenciat en ciències químiques
619 Procediments de diagnòstic clínic i ortoprotètics
622 Processos de gestió administrativa
623 Producció en arts gràfiques
Tècnic superior en producció en indústries d'arts gràfiques.
624 Producció tèxtil i tractaments fisicoquímics
627 Sistemes i aplicacions informàtiques
Tècnic especialista en construccions metàl·liques.
Tècnic especialista en soldadures.
Tècnic especialista en fabricació soldada.
Tècnic superior en construccions metàl·liques.
629 Tècniques i procediments d'imatge i so